Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 53/14/6611	Zvolen, 1.8.2014
EEČ : 2-51-121-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
4.	XXXXX
5.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 6 371,14 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: Rodičovské združenie pri ZŠ  Adely Ostrolúckej v Budči, Školská 341, IČO: 37996169 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Inšpekčný odbor Banská Bystrica pod spisovou značkou SKIS-57/OISS-SV-2013.
Obvinený XXXXX, nar. 08. 11. 1967 vyhlásil, že spáchal skutok spočívajúci v tom, že
dňa 16. 10. 2013 v čase o 13.35 h na ceste II/591 v km 21,00 v križovatke s cestou II/0628 v kat. obce Zolná, okres Zvolen, v čase výkonu služby, kedy vykonával jazdu na služobnom osobnom motorovom vozidle zn. Škoda Octávia, ev. č. BB 052 DD, VIN: TMBBK61Z9AC004549 v smere od Zvolenskej Slatiny na obec Zolná, pričom v križovatke s cestou III/00628 nedal prednosť v jazde z vedľajšej cesty na značku „daj prednosť v jazde“ vozidlám prichádzajúcim po hlavnej ceste, v jazde OMV zn. Daewoo Nubira JF 696, ev. č. ZV 734 BV, VIN: KLAJF696EWK190101, ktoré viedla XXXXX, XXXXX, bytom XXXXX, XXXXX, čím došlo k zrážke vozidiel, následkom ktorej vodička XXXXX utrpela zranenia, ktoré a to - pomliaždenie a priškrtenie na ľavej dolnej časti krku s opuchom, krvnou podliatinou a povrchovou odreninou pruhovitého tvaru, pomliaždenie prednej plochy hrudníka v hornej časti, pomliaždenie hrudnej kosti, pomliaždenej chrbátovej plochy pravej ruky v oblasti záprstných kostí 2 a 3 prsta, so zlomeninou hlavičky 3. záprstnej kosti vpravo, pričom takéto poranenie   podľa znalcov trvá 4 až 6 týždňov, bez trvalých následkov, , pričom vzniknutá škoda na vozidle Škoda Octávia, ev. č. BB 052 DD predstavuje sumu vo výške 6 295,50 Eur, ktorá bola spôsobená majiteľovi OMV Ministerstvu vnútra SR a na OMV zn. Daewoo Nubira JF 696, ev. č. ZV 734 BV, bola vzniknutá škoda vo výške 944,- Eur, ktorá bola spôsobená majiteľovi OMV XXXXX, XXXXX vo XXXXX bytom XXXXX XXXXX, a zamestnávateľovi XXXXX, spol. OLIGARCH s.r.o., IČO: 46820272 vznikla škoda vo výške 25,97 Eur, Sociálnej poisťovni vo výške 80,80 Eur, Poisťovni Dôvera a.s., škoda vo výške 94,84 Eur, čím zároveň svojím konaním porušil ust. § 20 ods. 1 zák. NR SR 8/2009 Z. z. o cestnej premávke, naplňujúci znaky prečinu ublíženia na zdraví podľa § 158 Tr. zákona. 

Odôvodnenie: 
	Poverený príslušník MV SR sekcie kontroly a inšpekčnej služby uznesením SKIS-57/OISS-SV-2013 dňa 20. 01. 2014 podľa § 199 ods. l Tr. poriadku začal trestné stíhanie a dňa 14.3.2014 vzniesol obvinenie  plk. XXXXX pre prečin ublíženia na zdraví podľa § 158 Tr. zákona na tom skutkovom základe, že ako je uvedený vo výrokovej časti tohto uznesenia.

	Preskúmaním spisového materiálu zisťujem, že v predmetnej veci sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu uvedenú v § 220 ods. l Tr. poriadku.  

	Obvinený a poškodení uzatvorili dňa 30. 07. 2014 za asistencie probačného a mediačného úradníka Okresného súdu vo Zvolene dohodu o zmieri, v rámci ktorej vyjadril ľútosť nad spáchaným skutkom a poškodeným stranám sa ospravedlnil. Vyhlásil že spáchal skutok, za ktorý je stíhaný.  Nahradil škodu poškodeným, pričom, poškodená XXXXX si náhradu škody neuplatnila, pretože sa s obvineným dohodla o odškodnení, ktoré jej obvinený vyplatil v sume 500,- Eur. Poškodený XXXXX taktiež náhradu škody nežiadal, keďže mu poisťovňa vyplatila peniaze za škodu spôsobenú na jeho motorovom vozidle. Poškodený - Ministerstvo vnútra SR, v zast. XXXXX, na základe rozhodnutia MV SR Bratislava, č. PPZ-NKA-Šk-29-007/2014 zo dňa 05. 06. 2014 uplatnil náhradu škody za poškodenie služobného vozidla vo výške 6 295,50 Eur. Na základe oznámenia Wüstenrot poisťovne a.s., Bratislava po nahlásení poistnej udalosti obvineným, bol daný príkaz na úhradu poistného plnenia v sume 5 665,93 Eur služobnému úradu - MV SR na č. účtu - 7000179938/8180, VS - 1371618. Pokiaľ sa týka sumy 629,55 Eur, ktorá predstavuje rozdiel medzi uplatnenou škodou zo strany poškodeného a plnením poisťovne, obvinený dňa 01. 07. 2014 v zmysle § 172 zák. č. 73/1998 Z. z. o štátnej služby príslušníkov PZ Slovenskej informačnej služby, Zboru väzenskej a justičnej stráže SR a Železničnej polície v znení neskorších predpisov, požiadal o upustenie od vymáhania zvyšnej sumy náhrady škody, čo mu bolo schválené. Škoda vo výške 80,80 Eur, ktorá bola spôsobená Sociálnej poisťovni, pobočka Zvolen, Š. Moyzesa 52, za vyplatené dávky nemocenského a ošetrovného pošk. XXXXX, nar. 08. 11. 1977, ako aj škoda vo výške 94,84 Eur, ktorá bola spôsobená Dôvere - ZP a.s., Cintorínska 5, Nitra - za poskytnutú zdravotnú starostlivosť pošk. XXXXX, bude hradená poisťovňou Allianz na základe právoplatného rozhodnutia. Tým budú nároky poškodených strán vo vzťahu k obvinenému v tejto veci plne uspokojené.

 	Súčasne obvinený zložil sumu 200,- Eur na všeobecne prospešné účely. Všetci vyhlásili, že zmier uzatvorili slobodne, vážne a s jeho schválením súhlasia.

	Zložená suma 200,- Eur na účet Krajskej prokuratúry Banská Bystrica, z ktorej 50 % /100,- Eur/ je určených rodičovskému združeniu pri ZŠ  Adely Ostrolúckej v Budči, Školská 341, IČO: 37996169 a 50 % /100,- Eur/ je určených na pomoc obetiam trestnej činnosti, je postačujúca.

	Obvinený, poškodení vyjadrili s týmto spôsobom vybavenia veci súhlas.

	Vzhľadom na povahu a závažnosť spáchaného činu, na mieru akou bol činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci. Preto som rozhodol tak ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor